CELEX: 32011D0855
Language: el
Date: 2011-12-15 00:00:00
Title: 2011/855/ΕΕ: Εκτελεστική Απόφαση της Επιτροπής, της 15ης Δεκεμβρίου 2011 , για τη χρηματοδοτική συμμετοχή της Ένωσης στο πλαίσιο ορισμένων μέτρων για την εκρίζωση του αφθώδους πυρετού σε άγρια ζώα στη νοτιοανατολική Βουλγαρία το 2011-2012 [κοινοποιηθείσα υπό τον αριθμό Ε(2011) 9225]

20.12.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 336/75
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 15ης Δεκεμβρίου 2011
   για τη χρηματοδοτική συμμετοχή της Ένωσης στο πλαίσιο ορισμένων μέτρων για την εκρίζωση του αφθώδους πυρετού σε άγρια ζώα στη νοτιοανατολική Βουλγαρία το 2011-2012
   [κοινοποιηθείσα υπό τον αριθμό Ε(2011) 9225]
   (Το κείμενο στη βουλγαρική γλώσσα είναι το μόνο αυθεντικό)
   (2011/855/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση 2009/470/ΕΚ του Συμβουλίου, της 25ης Μαΐου 2009, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 8 παράγραφος 2, το άρθρο 14 παράγραφος 4 δεύτερο εδάφιο, το άρθρο 20, το άρθρο 23, το άρθρο 31 παράγραφος 2, το άρθρο 35 παράγραφος 2 και το άρθρο 36 παράγραφος 2,
   Εκτιμώντας τα ακόλουθα:
   
               (1)
            
            
               Ο αφθώδης πυρετός είναι εξαιρετικά μεταδοτική ιογενής νόσος των άγριων και οικόσιτων δίχηλων με σημαντικές επιπτώσεις στην κερδοφορία της κτηνοτροφίας που διαταράσσει το εμπόριο εντός της Ένωσης και τις εξαγωγές σε τρίτες χώρες.
            
         
               (2)
            
            
               Σε περίπτωση εκδήλωσης εστίας αφθώδους πυρετού, υπάρχει κίνδυνος να διαδοθεί ο νοσογόνος παράγοντας σε άλλες εκμεταλλεύσεις εκτροφής ζώων ευπαθών ειδών εντός του προσβληθέντος κράτους μέλους, αλλά επίσης και σε άλλα κράτη μέλη και σε τρίτες χώρες μέσω της διακίνησης ζώντων ζώων ευπαθών ειδών ή των προϊόντων τους.
            
         
               (3)
            
            
               Η οδηγία 2003/85/ΕΚ του Συμβουλίου, της 29ης Σεπτεμβρίου 2003, σχετικά με τη θέσπιση κοινοτικών μέτρων για την καταπολέμηση του αφθώδους πυρετού, την κατάργηση της οδηγίας 85/511/ΕΟΚ και των αποφάσεων 89/531/ΕΟΚ και 91/665/ΕΟΚ, και με την τροποποίηση της οδηγίας 92/46/ΕΟΚ (2) θεσπίζει μέτρα τα οποία σε περίπτωση εκδήλωσης εστίας πρέπει να εφαρμόζονται επειγόντως από τα κράτη μέλη, ώστε να προλαμβάνεται η περαιτέρω διασπορά του ιού.
            
         
               (4)
            
            
               Η απόφαση 2009/470/ΕΚ ορίζει τις διαδικασίες που διέπουν τη χρηματοδοτική συμμετοχή της Ένωσης για συγκεκριμένα κτηνιατρικά μέτρα, συμπεριλαμβανομένων των έκτακτων μέτρων. Σύμφωνα με το άρθρο 14 παράγραφος 2 της εν λόγω απόφασης, τα κράτη μέλη λαμβάνουν χρηματοδοτική συμμετοχή για την κάλυψη του κόστους ορισμένων μέτρων για την εκρίζωση του αφθώδους πυρετού.
            
         
               (5)
            
            
               Έξαρση του αφθώδους πυρετού σημειώθηκε στη Βουλγαρία το 2011, και κρούσματα της εν λόγω νόσου εντοπίστηκαν σε ευπαθή άγρια ζώα. Οι αρχές της Βουλγαρίας μπόρεσαν να καταδείξουν, διαβιβάζοντας τακτικά πληροφορίες σχετικά με την εξέλιξη της κατάστασης της νόσου στη μόνιμη επιτροπή για την τροφική αλυσίδα και την υγεία των ζώων και με τη συνεχή υποβολή εκθέσεων προς την Επιτροπή και τα κράτη μέλη, ότι εφάρμοσαν αποτελεσματικά τα μέτρα ελέγχου τα οποία προβλέπονται στην οδηγία 2003/85/ΕΚ.
            
         
               (6)
            
            
               Συνεπώς, οι αρχές της Βουλγαρίας έχουν εκπληρώσει όλες τις τεχνικές και διοικητικές υποχρεώσεις τους όσον αφορά τα μέτρα που προβλέπονται στο άρθρο 14 παράγραφος 2 της απόφασης 2009/470/ΕΚ και στο άρθρο 6 του κανονισμού (ΕΚ) αριθ. 349/2005 της Επιτροπής (3).
            
         
               (7)
            
            
               Σύμφωνα με το άρθρο 85 παράγραφος 3 της οδηγίας 2003/85/ΕΚ, μόλις οι αρμόδιες αρχές της Βουλγαρίας έλαβαν την επιβεβαίωση για το πρωτογενές κρούσμα αφθώδους πυρετού σε άγρια ζώα, εφάρμοσαν τα μέτρα που προβλέπονταν στο μέρος Α του παραρτήματος XVIII της οδηγίας, ώστε να περιοριστεί η διασπορά της νόσου.
            
         
               (8)
            
            
               Λόγω της εμφάνισης κρουσμάτων αφθώδους πυρετού σε περιοχές κοινές για άγρια ζώα και ευπαθή οικόσιτα δίχηλα, για πρώτη φορά ένα κράτος μέλος κατάρτισε σχέδιο για την εκρίζωση του αφθώδους πυρετού σε άγρια ζώα της οριοθετηθείσας μολυσμένης περιοχής και θέσπισε μέτρα που εφαρμόστηκαν σε εκμεταλλεύσεις της συγκεκριμένης περιοχής, σύμφωνα με το μέρος Β του παραρτήματος XVIII της οδηγίας 2003/85/ΕΚ.
            
         
               (9)
            
            
               Στις 4 Απριλίου 2011, εντός 90 ημερών μετά την επιβεβαίωση της εκδήλωσης της νόσου του αφθώδους πυρετού σε άγρια ζώα, η Βουλγαρία υπέβαλε σχέδιο για την εκρίζωση του αφθώδους πυρετού σε άγρια ζώα σε τμήματα των περιφερειών Burgas, Yambol και Haskovo.
            
         
               (10)
            
            
               Κατόπιν αξιολόγησης από την Επιτροπή του σχεδίου που υπέβαλε η Βουλγαρία, εκδόθηκε η εκτελεστική απόφαση 2011/493/ΕΕ της Επιτροπής, της 5ης Αυγούστου 2011, για την έγκριση του σχεδίου εξάλειψης του αφθώδους πυρετού από τα άγρια ζώα στη Βουλγαρία (4).
            
         
               (11)
            
            
               Σύμφωνα με το άρθρο 75 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (5), και με το άρθρο 90 παράγραφος 1 του κανονισμού (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του κανονισμού (ΕΚ, Ευρατόμ) αριθ. 1605/2002 του Συμβουλίου για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων (6), της ανάληψης δαπάνης από τον προϋπολογισμό της Ένωσης προηγείται απόφαση χρηματοδότησης η οποία εκδίδεται από το όργανο ή τις εξουσιοδοτημένες αρχές και καθορίζει τα ουσιώδη στοιχεία της ενέργειας που συνεπάγεται δαπάνη.
            
         
               (12)
            
            
               Είναι αναγκαίο να οριστεί το επίπεδο της χρηματοδοτικής συμμετοχής της Ένωσης στις δαπάνες που προκύπτουν στη Βουλγαρία για την εφαρμογή ορισμένων στοιχείων του εγκεκριμένου σχεδίου εκρίζωσης του αφθώδους πυρετού σε άγρια ζώα στη Βουλγαρία, λαμβάνοντας επίσης υπόψη την ιδιαίτερη επιδημιολογική κατάσταση όσον αφορά τον αφθώδη πυρετό στα νοτιοανατολικά Βαλκάνια.
            
         
               (13)
            
            
               Οι δραστηριότητες επιτήρησης που απαιτούνται επειγόντως, μεταξύ άλλων βελτιώσεις του εθνικού εργαστηρίου αναφοράς, ενός από τα ελάχιστα εργαστήρια σε ολόκληρη την περιοχή που διαθέτει επαρκή εμπειρία για τη διάγνωση του αφθώδους πυρετού, καθώς και του συστήματος ανταλλαγής κτηνιατρικών πληροφοριών ώστε αυτό να ενσωματώνει δεδομένα παρακολούθησης στους ελέγχους των μετακινήσεων, στα μέτρα καθαρισμού και απολύμανσης καθώς και στις ενημερωτικές εκστρατείες προς το κοινό, πρέπει να χρηματοδοτούνται βάσει καθορισμένου ποσοστού δυνάμει της παρούσας απόφασης. Οι δράσεις αυτές θα αυξήσουν τη γνώση που διαθέτει η Ένωση όσον αφορά τη διαχείριση τέτοιων περιπτώσεων στο μέλλον.
            
         
               (14)
            
            
               Για σκοπούς δημοσιονομικού ελέγχου, ισχύουν τα άρθρα 9, 36 και 37 του κανονισμού (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (7).
            
         
               (15)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Δύναται να χορηγηθεί χρηματοδοτική συμμετοχή της Ένωσης στη Βουλγαρία για τις δαπάνες που πραγματοποίησε το εν λόγω κράτος μέλος στο πλαίσιο της λήψης μέτρων δυνάμει του άρθρου 8, του άρθρου 14 παράγραφος 4 στοιχείο γ), του άρθρου 19, του άρθρου 22, του άρθρου 31 παράγραφος 1, του άρθρου 35 παράγραφος 1 και του άρθρου 36 παράγραφος 1 της απόφασης 2009/470/ΕΚ για τον έλεγχο και την εκρίζωση του αφθώδους πυρετού σε άγρια ζώα στη νοτιοανατολική Βουλγαρία το 2011, σύμφωνα με το σχέδιο εκρίζωσης που εγκρίθηκε με την απόφαση 2011/493/ΕΕ.
   Η πρώτη παράγραφος συνιστά απόφαση χρηματοδότησης υπό την έννοια του άρθρου 75 του δημοσιονομικού κανονισμού.
   2.   Το συνολικό ποσό της συμμετοχής της Ένωσης δεν υπερβαίνει τα 890 000 ευρώ.
   3.   Μόνο οι δαπάνες που προκύπτουν από την εφαρμογή των μέτρων που αναφέρονται στο παράρτημα μεταξύ 4ης Απριλίου 2011 και 3ης Απριλίου 2012 και οι οποίες καταβάλλονται από τη Βουλγαρία πριν από τις 5 Αυγούστου 2012 είναι επιλέξιμες για συγχρηματοδότηση μέσα από χρηματοδοτική συμμετοχή της Ένωσης κατά το μέγιστο ποσοστό, για τις συγκεκριμένες δραστηριότητες, όπως αναφέρεται στο παράρτημα.
   Άρθρο 2
   1.   Οι δαπάνες που υποβάλλει η Βουλγαρία για χρηματοδοτική συμμετοχή από την Ένωση εκφράζονται σε ευρώ και δεν περιλαμβάνουν φόρο προστιθέμενης αξίας και άλλα τέλη.
   2.   Σε περίπτωση που οι δαπάνες της Βουλγαρίας είναι σε νόμισμα άλλο εκτός του ευρώ, η Βουλγαρία τις μετατρέπει σε ευρώ βάσει της τελευταίας συναλλαγματικής ισοτιμίας της Ευρωπαϊκής Κεντρικής Τράπεζας πριν από την πρώτη ημέρα του μήνα κατά τον οποίο το κράτος μέλος υποβάλλει τη σχετική αίτηση.
   Άρθρο 3
   1.   Η χρηματοδοτική συμμετοχή της Ένωσης για την υλοποίηση του σχεδίου που αναφέρεται στο άρθρο 1 χορηγείται υπό την προϋπόθεση ότι η Βουλγαρία:
   
               α)
            
            
               εφαρμόζει το σχέδιο εκρίζωσης που αναφέρεται στο άρθρο 1 αποτελεσματικά και σύμφωνα με τις σχετικές διατάξεις του δικαίου της Ένωσης, συμπεριλαμβανομένης της οδηγίας 2003/85/ΕΚ και των κανόνων ανταγωνισμού και ανάθεσης δημοσίων συμβάσεων·
            
         
               β)
            
            
               διαβιβάζει στην Επιτροπή, έως την 31η Ιανουαρίου 2012 το αργότερο, ενδιάμεση έκθεση για την τεχνική εκτέλεση του σχεδίου εκρίζωσης, σύμφωνα με την παράγραφο 5 του μέρους Β του παραρτήματος XVIII της οδηγίας 2003/85/ΕΚ, έκθεση η οποία συνοδεύεται από ενδιάμεση δημοσιονομική έκθεση που καλύπτει την περίοδο από τις 4 Απριλίου 2011 έως τις 31 Δεκεμβρίου 2011·
            
         
               γ)
            
            
               διαβιβάζει στην Επιτροπή, έως τις 15 Σεπτεμβρίου 2012 το αργότερο, τελική έκθεση για την τεχνική εκτέλεση του σχεδίου εκρίζωσης, η οποία συνοδεύεται από υποστηρικτικά αποδεικτικά στοιχεία ως προς τις δαπάνες που κατέβαλε η Βουλγαρία και τα αποτελέσματα που πέτυχε κατά την περίοδο από τις 4 Απριλίου 2011 έως τις 3 Απριλίου 2012·
            
         
               δ)
            
            
               δεν υποβάλλει περαιτέρω αιτήσεις για άλλες συμμετοχές της Ένωσης σχετικά με τα μέτρα που αναφέρονται στο παράρτημα, ούτε έχει υποβάλει ανάλογες αιτήσεις στο παρελθόν.
            
         2.   Σε περίπτωση που η Βουλγαρία δεν συμμορφώνεται με την παράγραφο 1, η Επιτροπή μπορεί να μειώσει τη χρηματοδοτική συμμετοχή της Ένωσης, λαμβάνοντας υπόψη τη φύση και τη σοβαρότητα της παράβασης και την οικονομική απώλεια για την Ένωση.
   Άρθρο 4
   1.   Η Βουλγαρία εξασφαλίζει ότι η αρμόδια αρχή διατηρεί για περίοδο επτά χρόνων επικυρωμένο αντίγραφο των δικαιολογητικών που αφορούν τις δραστηριότητες για τις οποίες χορηγείται χρηματοδοτική συμμετοχή της Ένωσης σύμφωνα με το άρθρο 1, ιδίως τιμολόγια, μισθολογικές καταστάσεις, καταλόγους παρουσίας και έγγραφα σχετικά με την αποστολή δειγμάτων και τις αποστολές.
   2.   Η Βουλγαρία τηρεί αρχείο των δαπανών που υποβάλλει στην Επιτροπή στο λογιστικό σύστημα εξόδων της και διατηρεί όλα τα πρωτότυπα δικαιολογητικά επί μια επταετία για σκοπούς ελέγχου.
   3.   Τα δικαιολογητικά που αναφέρονται στην παράγραφο 1 αποστέλλονται στην Επιτροπή κατόπιν σχετικού αιτήματος.
   Άρθρο 5
   Η παρούσα απόφαση απευθύνεται στη Δημοκρατία της Βουλγαρίας.
   
      Βρυξέλλες, 15 Δεκεμβρίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 155 της 18.6.2009, σ. 30.
   
      (2)  ΕΕ L 306 της 22.11.2003, σ. 1.
   
      (3)  ΕΕ L 55 της 1.3.2005, σ. 12.
   
      (4)  ΕΕ L 203 της 6.8.2011, σ. 32.
   
      (5)  ΕΕ L 248 της 16.9.2002, σ. 1.
   
      (6)  ΕΕ L 357 της 31.12.2002, σ. 1.
   
      (7)  ΕΕ L 209 της 11.8.2005, σ. 1.
   
      ΠΑΡΑΡΤΗΜΑ
      
         Κόστος των μέτρων που εφαρμόζονται από τις 4 Απριλίου 2011 έως τις 3 Απριλίου 2012 σύμφωνα με το σχέδιο εκρίζωσης του αφθώδους πυρετού σε ευπαθή άγρια ζώα στη νοτιοανατολική Βουλγαρία, όπως ορίζεται στο άρθρο 1
      
      
                  Δραστηριότητα
               
               
                  Ενέργεια στο εγκριθέν σχέδιο
               
               
                  Προδιαγραφή
               
               
                  Αριθ. μονάδων
               
               
                  Κόστος ανά μονάδα (Ευρώ)
               
               
                  Συνολικό ποσό (Ευρώ)
               
               
                  Ποσοστό συμμετοχής της ένωσης (%)
               
            
                  
                              1.
                           
                           
                              Επιτήρηση
                           
                        
               
                  
                              1.1.
                           
                           
                              Εργαστηριακή ανάλυση
                              οικόσιτα ζώα
                           
                        
               
                  Δοκιμή: ELISA NSP
               
               
                  2 000
               
               
                  3,00
               
               
                  6 000
               
               
                  100
               
            
                  Δοκιμή: αντισώματα ELISA – Τύπου «О»
               
               
                  21 024
               
               
                  3,50
               
               
                  73 584
               
               
                  100
               
            
                  RT-PCR
               
               
                  2 000
               
               
                  15,00
               
               
                  30 000
               
               
                  100
               
            
                  ELISA Ag
               
               
                  2 000
               
               
                  10,00
               
               
                  20 000
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  129 584
               
               
                   
               
            
                  
                              1.2.
                           
                           
                              Δειγματοληψία
                              οικόσιτα ζώα
                           
                        
               
                  Φιαλίδια κενού
               
               
                  21 024
               
               
                  0,50
               
               
                  10 512
               
               
                  100
               
            
                  Σωλήνες δειγματοληψίας οργάνων
               
               
                  2 000
               
               
                  0,50
               
               
                  1 000
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  11 512
               
               
                   
               
            
                  
                              1.3.
                           
                           
                              Εργαστηριακή ανάλυση
                              άγρια ζώα
                           
                        
               
                  Δοκιμή: ELISA NSP
               
               
                  480 (282)
               
               
                  3,00
               
               
                  1 440
               
               
                  100
               
            
                  Δοκιμή: αντισώματα ELISA – Τύπου «О»
               
               
                  480 (282)
               
               
                  3,50
               
               
                  1 680
               
               
                  100
               
            
                  RT-PCR
               
               
                  400 (282)
               
               
                  15,00
               
               
                  6 000
               
               
                  100
               
            
                  ELISA Ag
               
               
                  400
               
               
                  10,00
               
               
                  4 000
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  13 120
               
               
                   
               
            
                  
                              1.4.
                           
                           
                              Δειγματοληψία
                              άγρια ζώα
                           
                        
               
                  Φιαλίδια κενού
               
               
                  282
               
               
                  0,50
               
               
                  141
               
               
                  100
               
            
                  Σωλήνες δειγματοληψίας οργάνων
               
               
                  200
               
               
                  0,50
               
               
                  100
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  241
               
               
                   
               
            
                  
                              1.5.
                           
                           
                              Παγίδευση άγριων ζώων
                           
                        
               
                  Παγίδες για αγριογούρουνα
               
               
                  7
               
               
                  500,00
               
               
                  3 500
               
               
                  100
               
            
                  
                              1.6.
                           
                           
                              Στοχευμένη θήρα και παγίδευση άγριων ζώων και αδέσποτων οικόσιτων ζώων
                           
                        
               
                  Ανθρώπινο δυναμικό (ημερομίσθιο)
               
               
                  4 650
               
               
                  22,00
               
               
                  102 300
               
               
                  100
               
            
                  Σφαίρες
               
               
                  400
               
               
                  2,00
               
               
                  800
               
               
                  100
               
            
                  Άλλες δαπάνες
               
               
                  153
               
               
                  50,00
               
               
                  7 650
               
               
                  100
               
            
                  
                              1.7.
                           
                           
                              Άλλες δαπάνες: συλλογή και μεταφορά δειγμάτων στο εργαστήριο
                              οικόσιτα + άγρια ζώα
                           
                        
               
                  Εβδομαδιαία μεταφορά
               
               
                  52
               
               
                  100,00
               
               
                  5 200
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  119 450
               
               
                   
               
            
                  
                              1.8.
                           
                           
                              Κλινική εξέταση κοπαδιών οικόσιτων ζώων:
                              
                                          —
                                       
                                       
                                          ειδική ομάδα δράσης, συμπεριλαμβανομένης της δειγματοληψίας, των ελέγχων ιχνηλασιμότητας και της επιγραμμικής ενημέρωσης της κεντρικής βάσης δεδομένων
                                          3 ομάδες των τεσσάρων εμπειρογνωμόνων
                                       
                                    
                        
               
                  Ανθρώπινο δυναμικό (αποδοχές + ημερήσιες αποζημιώσεις αποστολής/ημέρα) ανά μήνα και εμπειρογνώμονα
               
               
                  12 (365 + 700)
               
               
                  1 065,00
               
               
                  153 360
               
               
                  100
               
            
                  Προστατευτικός ρουχισμός
               
               
                  6 240
               
               
                  5,00
               
               
                  31 200
               
               
                  100
               
            
                  Άλλες δαπάνες: μεταφορά με ενοικιαζόμενο αυτοκίνητο
               
               
                  3
               
               
                  9 000,00
               
               
                  27 000
               
               
                  100
               
            
                  Πρόσβαση στην κεντρική βάση δεδομένων σε πραγματικό χρόνο, επιγραμμικά:
               
               
                   
               
            
                  με φορητούς υπολογιστές υψηλών ταχυτήτων με επαρκή μνήμη και σύστημα GPS
               
               
                  3
               
               
                  1 000,00
               
               
                  3 000
               
               
                  100
               
            
                  με κινητά τηλέφωνα
               
               
                  3
               
               
                  500,00
               
               
                  1 500
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  216 060
               
               
                   
               
            
                  
                              2.
                           
                           
                              Καθαρισμός και απολύμανση
                           
                        
               
                  
                              2.1.
                           
                           
                              Καθαρισμός και απολύμανση
                           
                        
               
                  Οδικοί σταθμοί απολύμανσης (κατασκευή)
               
               
                  16
               
               
                  200,00
               
               
                  3 200
               
               
                  100
               
            
                  Οδικοί σταθμοί απολύμανσης (συντήρηση)
               
               
                  17
               
               
                  200,00
               
               
                  3 400
               
               
                  100
               
            
                  Απολύμανση των αυτοκινήτων της ειδικής ομάδας δράσης
               
               
                  3
               
               
                  200,00
               
               
                  600
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  7 200
               
               
                   
               
            
                  
                              3.
                           
                           
                              Αναβάθμιση του εθνικού εργαστηρίου αναφοράς
                           
                        
               
                  
                              3.1.
                           
                           
                              Ενίσχυση της ικανότητας του εθνικού εργαστηρίου αναφοράς όσον αφορά τον αφθώδη πυρετό
                           
                        
               
                  Μηχανήματα, εξοπλισμός και αναλώσιμα
               
               
                   
               
               
                   
               
               
                  128 000
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  128 000
               
               
                   
               
            
                  
                              4.
                           
                           
                              Σύστημα ανταλλαγής κτηνιατρικών πληροφοριών
                           
                        
               
                  
                              4.1.
                           
                           
                              Αναβάθμιση της βάσης δεδομένων (VetIS) και ενσωμάτωση του συστήματος εργαστηριακών δεδομένων
                           
                        
               
                  Υλικό, λογισμικό και προγραμματισμός
               
               
                   
               
               
                   
               
               
                  957 000
               
               
                  25
               
            
                  Υποσύνολο
               
               
                   
               
               
                   
               
               
                   
               
               
                  239 250
               
               
                   
               
            
                  
                              5.
                           
                           
                              Εκστρατεία ενημέρωσης
                           
                        
               
                  
                              5.1.
                           
                           
                              Εκστρατεία ενημέρωσης
                           
                        
               
                  12 συναντήσεις ανά έτος και περιοχή, φυλλάδια και λοιπό ενημερωτικό υλικό
               
               
                  36
               
               
                  500,00
               
               
                  18 000
               
               
                  100
               
            
                  Υποσύνολο
               
               
                   
               
               
                   
               
               
                   
               
               
                  18 000
               
               
                   
               
            
                   
               
               
                  Σύνολο
               
               
                   
               
               
                   
               
               
                   
               
               
                  882 417